Zásady poskytovania príspevkov na podporu vedy z rozpočtu VOZ SAV

1. Príspevok na podporu vedy z rozpočtu VOZ SAV sa poskytuje na základe žiadosti (formulár žiadosti je k dispozícii v príslušnej ZO OZ SAV).

2. Žiadosť o príspevok predkladá žiadateľ v jednom vyhotovení Odborovému zväzu pracovníkov SAV minimálne 4 mesiace pred termínom úhrady nákladov

3. Spolu so žiadosťou musí byť predložená príloha zdôvodňujúca cieľ projektu. Príloha musí obsahovať podľa účelu použitia príspevku (§ 3 bod 3 štatútu): synopsys stáže, rukopis odbornej práce - prednášky, príspevok do časopisu, resumé monografie, kópiu patentu, príp. iné podklady charakterizujúce cieľ projektu.

4. Na akcie, ktoré sú súčasťou plánu vedeckej spolupráce so zahraničím a vyplývajú z uzatvorených dohôd medzi SAV a zahraničnými inštitúciami sa príspevok neposkytuje. Tieto akcie musia financovať Akadémie príp. pracovisko z vlastných zdrojov.

5. Žiadateľ môže navrhnúť troch odborníkov na oponentúru cieľov projektu. Tento návrh nie je záväzný pre komisiu VOZ SAV.

6. Rozhodnutie o výške príspevku je vo výlučnej kompetencii komisie VOZ SAV. Podľa špecifikácie účelu môže príspevok z celkových nákladov na projekt pokryť maximálne:

a) 100 % poplatku za publikovanie v odborných časopisoch v zahraničí

b) 100 % za vydanie vedeckých monografií v zahraničí

c) 70 % za vydanie vedeckých monografií v SR

d) 100 % konferenčného poplatku, resp. 40 % zúčtovateľných nákladov za účasť na vedeckých a odborných podujatiach

e) 20 % cestovných nákladov na stáž v trvaní 6 mesiacov

f) 100 % poplatku za patentovú ochranu, resp. cestovné náklady na stáž v trvaní minimálne šesť mesiacov.

7. V prípade honorovania publikačnej činnosti je príspevok podľa bodu 6 a,b,c, poskytnutý do výšky honoráru vo forme bezúročnej pôžičky.

8. Príspevok na poplatok za patentovú ochranu a na cestovné náklady na stáž v trvaní min. 6 mesiacov ( bod 6 f) sa poskytuje vo forme bezúročnej pôžičky.

9. Pôžička je splatná do jedneho roka od poskytnutia príspevku. Poskytnutie pôžičky sa záväzne dohodne medzi VOZ SAV a žiadateľom. Ručiteľom pôžičky je ZO OZ pracoviska žiadateľa.

10. Vo výnimočných prípadoch, ktorých posúdenie je v kompetencii VOZ SAV je možné poskytnúť príspevok aj v lehote kratšej ako to vyplýva z bodu 2 Zásad.

11. Rozhodnutie o poskytnutie príspevku, jeho výške a termíne vyúčtovania oznámi VOZ SAV žiadateľovi najneskôr 14 dní pred termínom úhrady nákladov. Súčasne s rozhodnutím o príspevku zašle VOZ SAV žiadateľovi na kontaktnú adresu schválený príspevok.

12. Žiadateľ je povinný v termíne, ktorý mu VOZ SAV stanoví pri schválení príspevku predložiť vyúčtovanie s príslušnými dokladmi ( cestovné lístky, potvrdenie o úhrade konferenčného poplatku, o úhrade za publikovanie práce, za patentovú ochranu a pod.).

13. Rozhodnutie komisie VOZ SAV je konečné!

V Bratislave, apríl 2012.